৩. নির্দেশনা মুদ্রণশৈলীর আরেকটি গুরুত্বপূর্ণ কাজ। নির্দেশনার সাহায্যে পাঠক সহজেই বুঝতে পারে- কোন তথ্য কোথায় রয়েছে। শুরুতে সূচিপত্র, শেষে গ্রন্থপঞ্জি বিন্যাস করে গতানুগতিক পন্থায় বই বিন্যাস করলে পাঠকের বুঝতে সুবিধা হয়। এছাড়াও রানিং হেড, যেটা প্রতি পৃষ্ঠায় মার্জিনের উপরাংশে বা নিম্নাংশে বিন্যস্ত থাকে, সেটাও পাঠককে নির্দেশনা দিতে সাহায্য করে। এছাড়াও অনেক বইতে দেখা যায় বাম দিকের পৃষ্ঠার মার্জিনে বইয়ের নাম এবং ডান দিকের পৃষ্ঠায় মার্জিনে অধ্যায় বা অংশের নাম উল্লেখ থাকে। রেফারেন্স বইতে নির্দেশনা সবচেয়ে জরুরি, তবে গল্প, উপন্যাস, কবিতা বা প্রবন্ধের বইতেও এর দ্বারা পাঠক উপকৃত হয়।